****

**INFORMASJONSSKRIV 2019-2020 Mai 2020 Nr: 14**

**Covid – 19:**

Helsedirektoratet publiserte i går reviderte veiledere for smittevern i barnehager, barneskoler og ungdomsskolen og videregående skoler.

Endringer i veileder for smittevern i barnehager innebærer:

* Det er lagt inn nye råd om rengjøring av utendørs leker
* Det er lagt til flere eksempler for organisering i kohorter
* Presisering av enkelte råd (bruk av vikarer, vask av leker)

Legger ved lenken til oppdatert smittevernveileder så dere selv kan lese denne i sin helhet:

<https://www.helsedirektoratet.no/veiledere/covid-19-smittevern-i-barnehager>

**Felles satsninger:**

|  |
| --- |
| Realisering av kvalitetsplan– **Med skrubbsår på knærne og stjerner i øynene 2019-2022.**  **Barnehagen som lærende organisasjon:**  Styrerseminaret 11-12.juni vil ha fokus på vårt felles satsningsområde: Barnehagen som lærende organisasjon. KS-Konsulent ved Dag Langfjæran og Jørn-Arild Mikkelsen er i full gang med planlegging. Mer informasjon kommer.  **God språkmiljø for alle barn:**  Vi ber de som har deltatt på rosin nettverksmøter returnere utfylt evaluering innen **22.ma**i. Barnehager som ikke har deltatt men som har kommentarer kan gjerne sende inn disse innen samme frist. |

**Intern informasjon:**

Klagesaker om tilbakebetaling av tilskudd avgjort hos fylkesmannen

Fylkesmannen har opphevet kommunens vedtak i 2 saker om tilbakebetaling av tilskudd for Industriveien FUS barnehage og Espira Snurrefjellet barnehage. Fylkesmannens vedtak er vedlagt her:

 

Post til kommunen

Når barnehagene sender brevpost til kommunen er det viktig at brevet kun adresseres på følgende måte:

**Nittedal kommune**

**Postboks 63**

**1483 Hagan**

På denne måten vil brevet komme direkte inn i saksbehandlersystemet vårt. Når navn og enhet er påført vil brevet først komme til oss personlig og vi må selv åpne og sende det til postmottak for behandling der. Det blir på denne måten mer jobb for oss og forsinkelser når dere påfører navn og/eller enhet.

Lokalt eksamensforberedende kurs – BUA våren 2020.

Vi har nå fått klarsignal for å gjennomføre fysisk undervisning i igjen så fremt anbefalte smittevernråd overholdes. Førstkommende tirsdag 12.mai blir første undervisning som framover blir avholdt i K-salen.

Lokalt eksamensforberedende kurs- BUA høsten 2020

Se vedlagt informasjon om høstens kurs med **påmeldingsfrist 31.08**. Dersom det ikke er åpnet opp for ordinær drift vil kurset kunne gjennomføres på Teams.



**Ekstern informasjon**

[**Forslag til endringer i barnehageloven m.m**](https://www.regjeringen.no/contentassets/bc1ea1a163a5452e9b616b77f4522e63/no/pdfs/prp201920200096000dddpdfs.pdf)

Proposisjonen inneholder sammenfatning av høringsinnspillene og Kunnskapsdepartementets forslag til lovendringer i bla. barnehageloven. Følgende kapitler omhandler forslag til endringer i barnehageloven:

Kap 6: Internkontroll barnehage  
Kap 7: Psykososialt barnehagemiljø  
Kap 8: Regulering av private barnehager  
Kap 9: Regulering av kommunen som barnehagemyndighet- krav til likebehandling og uavhengighet  
10 Krav til stedlig leder og vikarbruk.

Fra høsten vil regjeringen innføre strengere og tydeligere regler som skal sikre at alle barn har det trygt og godt i barnehagene. Gå gjerne også inn på lenken under.

<https://www.regjeringen.no/no/aktuelt/barnehagene-far-ny-mobbelov/id2700422/?utm_source=www.regjeringen.no&utm_medium=epost&utm_campaign=nyhetsvarsel%2029.04.2020&utm_content=Barnehager>

[Statusrapport Utsatte barn og unges tjenestetilbud under Covid -19 Pandemien](https://www.regjeringen.no/contentassets/3f92f45f0b384e0da0b2d89a9f55b7b6/2020-04-20-statusrapport-nr-1-fra-koordineringsgruppe-til-bfd-revidert.pdf)

Rapporten viser at pandemien har medført store endringer i tjenestene rundt barn og unge og peker på ulike konsekvenser dette får for utsatte og sårbare grupper. Rapporten signaliserer hvorfor det nå er ekstra viktig med tett oppfølging av barn og familier som ikke benytter barnehagetilbudet. Ved å lese sammendraget får man et oversiktsbilde av situasjonen.

Råd om solbeskyttelse til skoler og barnehager (Direktorater fra strålevern og atomsikkerhet)



**Hilsen Merethe, Thomas og Anette**

**Vedlegg:**

1. Evaluering av rosin nettverksmøter
2. Kopi – kommunalt vedtak oppheves- Industriveien FUS barnehage
3. Kopi – kommunalt vedtak oppheves – Espira Snurrefjellet
4. Informasjon om påmelding-lokalt eksamensforberedende kurs
5. Nittedal kommunes semesterplan BUA 2
6. Råd om solbeskyttelse